ઇન્ડિયન પ્રીમિયર લીગ સીઝન 11 આજે શરૂ થવા જઈ રહી છે. આઇપીએલ પહેલી મેચ બે વર્ષ પછી પાછી આવી રહેલી ચેન્નાઇ સુપર કિંગ્સ અને મુંબઈ ઇન્ડિયન્સ વચ્ચે રમાશે. આ બંને દમદાર અને સફળ ટીમ આજે મુંબઈ વાનખેડે સ્ટેડિયમમાં સામસામે હશે. મુંબઈ ઇન્ડિયન્સ ત્રણ વાર વર્ષ 2013, 2015 અને 2017 દરમિયાન આઇપીએલ ખિતાબ જીતી ચુકી છે. જયારે ચેન્નાઇ સુપર કિંગ્સ બે વાર વર્ષ 2010 અને 2011 દરમિયાન આઇપીએલ ખિતાબ જીતી ચુકી છે. આઇપીએલ મેચ શરૂ થતા પહેલા તેની ઓપનિંગ સેરેમની રાખવામાં આવી છે. જેમાં વાનખેડે સ્ટેડિયમમાં બોલિવૂડ કલાકારો પોતાનો જલવો બતાવશે.